b'\n_START_ARTICLE_\nBistrica ob Sotli\n_START_SECTION_\nIme\n_START_PARAGRAPH_\nOriginalno ime naselja v srednjem veku je bilo Leskovec. Kasneje se je po krajevni cerkvi Sv. Petra poimenovalo Sveti Peter pod Svetimi Gorami, v govorici doma\xc4\x8dinov tudi preprosto \xc5\xa0empeter in ohranilo to ime skozi stoletja vse do 2. svetovne vojne. Ker je kraj med nacisti\xc4\x8dno okupacijo slovenske \xc5\xa0tajerske spadal v podro\xc4\x8dje, ki so ga nacisti namenili poselitvi z nem\xc5\xa1kimi kolonisti, je bil za\xc4\x8dasno preimenovan v K\xc3\xb6nigsberg am Sattelbach. Takoj po vojni mu je bilo povrnjeno njegovo staro slovensko ime, vendar le do leta 1952. Takrat je bilo naselje na osnovi Zakona o poimenovanju naselij in ozna\xc4\x8devanju trgov, ulic in zgradb iz leta 1948 preimenovano v Bistrica ob Sotli. Tako kot preimenovanje mnogih drugih krajev po Sloveniji v povojnem \xc4\x8dasu je bilo tudi preimenovanje Svetega Petra pod Svetimi Gorami del obse\xc5\xbene kampanje oblasti, da se iz toponimov slovenskih krajev odstranijo vsi religiozni elementi.\n_START_SECTION_\nMedvojna grobi\xc5\xa1\xc4\x8da\n_START_PARAGRAPH_\nV Bistrica ob Sotli so locirana 4 grobi\xc5\xa1\xc4\x8da iz obdobja pred koncem druge svetovne vojne. Pribli\xc5\xbeno 1000 hrva\xc5\xa1kih beguncev je bilo ubitih na ve\xc4\x8dih lokacijah v Bistrici ob Sotli maja 1945. V vseh \xc5\xa1tirih grobi\xc5\xa1\xc4\x8dih so na\xc5\xa1li trupla hrva\xc5\xa1kih civilistov in usta\xc5\xa1ev. Grobi\xc5\xa1\xc4\x8de pri starem gasilskem domu je bilo locirano blizu mestnega trg, pribli\xc5\xbeno tam kjer danes stoji otro\xc5\xa1ko igri\xc5\xa1\xc4\x8de.  Grobi\xc5\xa1\xc4\x8de pri novem gasilskem domu se razteza od starega gailskega doma proti novemu gasilskemu domu, preko travnika, atletskega igri\xc5\xa1\xc4\x8da in nove osnovne \xc5\xa1ole. Grobi\xc5\xa1\xc4\x8de pri novi osnovni \xc5\xa1oli je bilo odkrito leta 1979, ko so za\xc4\x8deli graditi novo osnovno \xc5\xa1olo (takrat osnovna \xc5\xa1ola  Marije Broz, danes osnovna \xc5\xa1ola Bistrica ob Sotli). Izkopavanje je nadzoroval dr. Jo\xc5\xbee De\xc5\xbeman. V grobi\xc5\xa1\xc4\x8du pri osnovni \xc5\xa1oli so poleg \xc4\x8dlove\xc5\xa1kih kosti na\xc5\xa1li tudi telefonske \xc5\xbeice. V bli\xc5\xbeini strelskega jarka pod \xc4\x8cehovcem sta bili izkopani tudi dve trupli. Strelski jarek je potekal po dana\xc5\xa1nji glavni cesti pod osnovno \xc5\xa1olo sto metrov proti jugovzhodu..'